กรุงไทยคาดงเนไหลเข้าสินทรัพย์เสี่ยงต่ำ
บลจ.กรุงไทย คาดเงินไหลเข้าสินทรัพย์เสี่ยงต่ำ หวั่นก่อการร้ายพุ่งหลัง บิน ลาเดน เสียชีวิต&nbsp;
3 พ.ค. 2554

บลจ.กรุงไทย คาดเงินไหลเข้าสินทรัพย์เสี่ยงต่ำ หวั่นก่อการร้ายพุ่งหลัง บิน ลาเดน เสียชีวิต  
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย กล่าวว่า เงินลงทุนมีแนวโน้มที่จะโยกเข้าสินทรัพย์ความเสี่ยงต่ำ หลังจากการคาดการณ์การก่อการร้ายที่น่าจะเพิ่มขึ้นจากการเสียชีวิตของ บิน ลาเดน โดยในระยะสั้นเส้นอัตราผลตอบแทนของประเทศไทยมีแนวโน้มลดลงจากนโยบายดอกเบี้ยขาขึ้น และกระแสเงินทุนไหลเข้าซึ่งกดดันอัตราผลตอบแทนพันธบัตรระยะกลางถึงยาวไม่ให้ปรับตัวขึ้นมากนัก 
ขณะที่อัตราผลตอบแทนพันธบัตรไทย รุ่นอายุน้อยกว่า 1 ปี ปรับตัวเพิ่มขึ้น 0.03-0.16% 
บลจ.กรุงไทย เปิดขายกองทุนรวมกรุงไทยประจำ 6 เดือนคุ้มครองเงินต้น 2 จนถึงวันที่ 6 พ.ค. เน้นลงทุนในพันธบัตรรัฐบาลไทย คาดผลตอบแทน 2.50% ต่อปี 
นายธีรพันธุ์ จิตตาลาน กรรมการบริหารและประธานเจ้าหน้าที่บริหาร บลจ.ฟินันซ่า กล่าวว่า บริษัทขายกองทุนเปิดฟินันซ่าตราสารหนี้พลัส 6เดือน1 คาดผลตอบแทน 3% อายุประมาณ 6 เดือน เสนอขายตั้งแต่ 4 - 10 พ.ค. ลงทุนเงินฝากสกุลเงินหยวนในฮ่องกงและตั๋วแลกเงินในประเทศ